يا ابني انت لو كنت اتولدت مسيحي كان زمانك مقتنع بالمسيحية وهتبقى مظبط الإيمان بالمسيحية في دماغك بطريقة معينة زي ما انت مظبط الإيمان بالإسلام دلوقتي. ده انت حتى ماقريتش في أي مذهب إسلامي غير اللي انت اتولدت عليه (إلا من مصادر نفس المذهب اللي انت اتولدت عليه)!
دي دخلة مبتدئين دي يا صاحبي :)  تعالا لعمو بقى :)  من حيث قالب كلامك. أولًا : أنا بدأت اقرأ في المسيحية من وأنا عندي 12 سنة تقريبًا ، يعني من أكتر من 10 سنين :)  وكنت بأدخل في مناظرات البالتوك أيام الجاهلية الأولى وبأتكلم الحمد لله ، وأنا صغير السن ، فبراحة على نفسك.  ثانيًا : كذلك تعرفت على مذهب الشيعة ومن مصادره من أكثر من 7 سنوات ، وكان عندي إدمان على مناظرات المستقلة لو تعرفها ، وكان أخويا بيقعد يعمل معايا مشاكل عشان عامل له بيها صداع طول اليوم! ، فبراحة على نفسك تاني :)  (وبالمناسبة دا مش ضروري لمعرفة الحق خالص ، بس أنا بس حبيت أفهمك أنك ما تستعجلش بعد كده عشان غلط تصدر أحكام كده وأنت لسه مش قدها) أما من حيث مضمون كلامك :  فأنت بتقول : لو كنت اتولدت مسيحي كنت بقيت مسيحي وكيفت الإيمان بالله على عقلك ، وبالتالي أنت مؤمن بالوراثة صح كده؟  فأنا أقول :  أولًا : طيب ، ماشي ، غلطان أنا كده يعني صح؟ ، طب ما تثبت لي إني غلط؟  أنا لو واحد مسيحي جالي قال لي : اثبت لي إن ديني غلط هأقول له مائة دليل على دا ، ولو واحد شيعي ، نفس الكلام!  أنا غلط؟ ، اثبت لي ياعم! ، وماله؟ ، "قل هاتوا برهانكم إن كنتم صادقين"  أنت المطالب بالإثبات هنا :)  واحد صاحبي قاعد جنبي ، قلت له باسوورد اللاب توب بتاعي كذا كذا ، قام دخله ، فاللاب توب فتح تمام ، ينفع يقول لي : "لااااا ، ما هو أنت لو كنت جربت الباسوورد التاني الفلاني كان ممكن يفتح"  وقعد يجادل معايا ، عبيط صح؟ ، أهه نفس الكلام ، أنا اتولدت مسلم ، واتأكدت بالفعل أن ديني هو الصح ، عندك دليل على عكس كده؟ ، حطه ع الترابيزة يا صديقي وناقشني ، لكن أنك ترسم سيناريو أنك أما تقول لي كده هأقولك : أوووووه ماي جود! ، صح! ، إزاي الكلام دا؟ ، أنا آسف يا صديقي ، أنا مش كومبارس في المسرحية بتاعتك دي.  عندك دليل على إني غلط؟ ، أهلًا وسهلًا بيه! - ps : مافيش دليل أن الإسلام غلط بالمناسبة ، بس أدينا عايشين على نفس التحدي من 1400 سنة وماحدش عمله لغاية دلوقتي في الآخر - ثانيًا : خليني أسلم لك بالكلام دا تمامًا ، تنزلًا معاك يعني.  كل الناس إيمانها غلط ، وآمنوا باللي والديهم آمنوا بيه ، مش بتقول كده؟ ، فيه سؤالين :  1- أنا عاوز أعرف الدين الصح بقى من فضلك ، إديني معيار "موضوعي" أعرف أميّز بيه الدين الصح؟ عاوز أعرف فعلًا الدين دا دين ربنا ، وللا دين فكسان؟  ماعندكش هاه؟ ، يبقى ما تسألش أسئلة أنت مش قدها :)  مشكلة الناس أنها بتتبنى أفكار هي مش عارفة تكمل مع نتايجها المنطقية ، كل الناس إيمانهم غلط؟ ، وماله ، قل لي نلاقي الإيمان الصح فين؟ ، أنا راجل باحث عن الحقيقة وعاوز أعرف خطوات "منهجية" و"موضوعية" أوصل بيها للدين الصحيح ، فا إيه؟ ما عندكش جواب برضه؟ 2- لو كل الناس بتؤمن وبتكيف إيمانها على حسب التقليد ، تفسّر بإيه انتشار الإسلام الهائل دا في المواطنين الأصليين لدول مسيحية وملحدة ووثنية ، وبالمناسبة هما لا فقرا ، ولا أغبياء ، ولا بنرشيهم بالزيت والسكر ، دول في أوروبا وأمريكا؟  https://ask.fm/Alghazimh/answers/142095068485 براحة بعد كده وما تستعجلش في الهجوم ، عشان غلط والله ، فوق يعني أنه مش أخلاقي ، فهو غلط ، لأنك ممكن جدًا تكون أنت الغلطان في الآخر.